|  |
| --- |
| 6.2.2020 |

Nuorisopassi käyttövalmiina ja ladattavissa

Nuorisopassi on saatu käyttökuntoon ja **sovellus on ladattavissa torstaina 13.2.2020 alkaen** Lempäälässä 2. ja 5. luokkien oppilaille. Jotta sovelluksen voi ottaa käyttöön, tulee lapsen huoltajan olla tehnyt suostumus lapsen tietojen siirtoon Wilmassa (lomakkeet => Nuorisopassi). Käy täyttämässä lomake, jos et ole vielä sitä tehnyt. Tietojen siirrot tapahtuvat ke 12.2., ma 24.2. ja sen jälkeen tarpeen mukaan. Tunnukset toimivat sovelluksessa siirtoa seuraavana päivänä. Sovellukset ladataan kotona, sillä kyseessä on vapaa-ajan toiminnasta tiedottava sovellus ja jotta vältyttäisiin kännykkävertailulta yms.

Mikä?

Nuorisopassi on puhelimeen ladattava sovellus, joka toimii kuin etukortti, jolla lapsi pääsee kokeilemaan esim. ilmaiseksi erilaisia liikuntalajeja. Keväälle lapsille on luvassa Lempäälässä mm. maksuttomia kokeilukertoja judotreeneihin ja erilaisille tanssitunneille sekä alennuksella Särkänniemi Zones-ranneke (9,90€) ja parkour-tunti (5€). Kaikki tämänhetkiset edut on jo nähtävissä: [www.lempaala.fi/nuorisopassi](http://www.lempaala.fi/nuorisopassi). Nuorisopassissa toimii myös harrastuskalenteri, jossa seurat, järjestöt ja yritykset tiedottavat omista harrastusryhmistään.

Jos lapsen tai huoltajan puhelimeen ei ole mahdollista tai ei haluta ladata sovellusta on Nuorisopassista mahdollista saada ns. paperinen versio. Tässä tapauksessa ole yhteydessä passin yhteyshenkilö Maria Pulkkiseen.

Miten?

1. **Huoltajan tulee täyttää käyttölupalomake Wilmassa**
Jotta lapsen tiedot voi siirtää Nuorisopassi-sovellukseen, tulee huoltajan olla hyväksynyt tietojen siirto sovellukseen. Lomake löytyy Wilmasta kohdasta lomakkeet => Nuorisopassi.
2. **Lataa Nuorisopassi sovellus kännykän sovelluskaupasta**

Sovellus löytyy Play-kaupasta ja Apple-storesta ”Nuorisopassi” –nimellä. Sovelluskaupassa saattaa olla useampia versioita Nuorisopassista. Oikea on se, jonka **nimenä on pelkkä Nuorisopassi** (EI siis ”demo”-liitteellä oleva versio). Sovelluksen voi ladata sekä huoltajan että lapsen kännykkään. Kirjautuminen tapahtuu kumpaankin puhelimeen lapsen tunnuksilla.

1. **Kirjaudu sisään Office365-tunnuksilla eli koulun sähköpostilla ja salasanalla**

Jos et muista tunnuksiasi tai salasanaasi, tarkista ne omalta koulultasi.

1. **Käytä etuja ja katso paikallista kerhotarjontaa!**

Edut-välilehdellä näkyy lapselle suunnatut edut. Edun voi käyttää ”käytä pyyhkäisemällä” nuolta siirtämällä vasemmalta oikealle (ja näyttää puhelintaan ko. kohteessa). Nuolta ei kannata turhaan liikutella, sillä vahingossa käytettyjä etuja ei pysty itse vapauttamaan takaisin käyttöön. Jos kuitenkin vahinko tapahtuu, olkaa yhteydessä passin yhteyshenkilö Maria Pulkkiseen. Kuvalliset ohjeet edun käytöstä: www.lempaala.fi/nuorisopassi

Harrastukset-välilehdelle tulee tietoja paikallisista harrastusryhmistä ja tapahtumista.

Sovellus kannattaa ladata mahdollisimman nopeasti, sillä jotkut edut ovat käytössä vain rajoitetun ajan. Etuja ja harrastuksia tullaan lisäämään kevään aikana eli sovellusta on hyödyllistä seurata säännöllisesti ja laittaa asetuksista sovelluksen ilmoitukset päälle.

Lisätietoja:

Projektikoordinaattori
Maria Pulkkinen
maria.pulkkinen@lempaala.fi
041-7301534